जागो पैरेंट्स जागो का वफद अधिकारियों से मिला
कुछप्राइवेट स्कूलों की मनमानियों के विरोध में पिछले साल धरने प्रदर्शन, संघर्ष करने वाले जागो पैरेंट्स जागो संगठन कई माह की गहरी नींद के बाद फिर से जाग उठे हैं। सोमवार जागो पैरेंट्स जागो वेलफेयर सोसायटी का शिष्टमंडल प्राइवेट स्कूलों की मनमानियों पर रोक लगाने की मांग को लेकर प्रशासनिक एवं शिक्षा विभाग अधिकारियों से मिला। सोसायटी अध्यक्ष जगनदीप जोनी, चेयरमैन हरी राम खिंदड़ी, सहायक चेयरमैन डाॅ. प्रदीप राणा, वरिष्ठ उपाध्यक्ष बलविन्द्र पाल शर्मा, कुलजिन्द्र सिंह, सतनाम सिंह, नरिन्द्र उप्पल की अध्यक्षता में सहायक कमिश्नर रणजीत सिंह और डीईओ सुरेश अरोड़ा को ज्ञापन सौंपे गए।
जोनी ने बताया कि इस ज्ञापन के माध्यम से प्रशासन को अवगत करवाया गया है कि कुछ प्राइवेट स्कूल संचालकों द्वारा लंबे समय से विद्यार्थियों के अभिभावकों का आर्थिक शोषण किया जा रहा है। उनकी तरह कई संगठन इसका विरोध कर रहे हैं लेकिन सरकार इस संबंध में कोई ठोस कदम नहीं उठाती। सरकार को ऐसी नीति बनानी चाहिए जिससे प्रत्येक वर्ष फीसों, वर्दियों एवं अन्य चार्ज के नाम पर लोगों का शोषण हो।
प्राइवेटदुकानों और स्कूलों के बीच हो रहा कमीशन का खेल:उधर स्कूलोंमें वार्षिक परीक्षाएं खत्म होने के साथ ही बाजारों में किताबों की अस्थाई दुकानें खुलनी शुरू हो गई हैं।
सूत्र बताते हैं कि कुछ प्राइवेट स्कूलों द्वारा अपने संस्थानों में किताबों की बिक्री करने की बजाय बाहरी लोगों को ठेका दे दिया गया है जहां से उनके स्कूलों की किताबें मिल रही हैं और इस पूरे काम में कमीशन का मोटा खेल चल रहा है। ठेकेदारों द्वारा मोदी मिल्ल रोड पर कुछ दुकानें चालू कर दी गई हैं और स्कूलों के बाहर अपने कारिंदे खड़े कर वहां आने वाले लोगों को किताबें मिलने का पता बताने के लिए प्रचार सामग्री बंटवाई जा रही है।
अतिरिक्तचार्ज का रिफंड करवाने की मांग करेंगे: स्कूलोंकी मनमानियों के विरुद्ध आवाज उठाने की पहल करने वाले अरूण शर्मा ने बताया कि वर्ष 2016 में जो याचिका डाली गई थी, उसकी सुनवाई करते हुए हाईकोर्ट ने पंजाब सरकार को रेगुलेटरी अथॉरिटी गठित करने के आदेश दिए थे, अब इलेक्शन कोड होने के कारण अथॉरिटी गठित नहीं हो रही, इलेक्शन का काम खत्म होते ही वह पंजाब सरकार को अथॉरिटी तुरंत गठित करने और मनमानियां करने वाले स्कूलों का पिछले सालों का लेखाजोखा चेक करने और पैरेंट्स से वसूले गए अतिरिक्त चार्जिज का रिफंड करवाने की मांग करेंगे। शर्मा ने कहा कि उन्होंने लोगों को राहत दिलवाने का जो बीड़ा उठाया है उसे हर हाल में पूरा किया जाएगा।
सहायक कमिश्नर को ज्ञापन सौंपते सोसायटी पदाधिकारी।
मोदी मिल्ल रोड पर खुली किताबों की दुकानें।
mag_Deva hin_Deva hin_Deva hin_Deva hin_Deva hin_Deva hin_Deva hin_Deva